cyanic-selkie/wikianc huggingface dataset:
Олон гишүүнт дээрх Эвклидийн алгоритм
Олон гишүүнтийг Эвклидийн алгоритмаар бодох нь
Хэрэв  r  болон  g  - н хамгийн их хуваагчийн утга гэвэл f болон g полиномын хамгийн их хуваагч болно. Энэ нь бүхэл тооны хамгийн их хуваагчийн утгад батлагдана. Эвклидийн алгоритмд ч гэсэн адилхан биелнэ.
Бодлого:  g  - н утга 0-с ялгаатай үед  2 полиномын хуваагчийн хамгийн их утгыг  ол.
Хариулт: Эвклидийн алгоритмээр бодвол:
G - н утга зэрэг нэмэгдэх тусам буурна гэдгийг санаарай.
d = fr + gs  -г Эвклидийн алгоритмээр бодохын тулд  f, g  - г d-д хуваана. ингээд  f, g -н хамгийн их хуваагчийн утга нь тэдгээрийн үржвэр гэдгийг баталж болно. d1, d2  нь хамгийн их хуваагчийн утга болох ба  d1/d2, d2/d1  гэж үзээд Бодлого 5,3 - тай адил зэрэгтэй байгаа учраас  d1 = cd2  болж с нь тогтмол тоо байна.
Тогтмол утга тус бүрээр үржүүлэхээс зайлсхийхийн тулд нэмэлт нөхцлийг d дээр оруулсанаар хамгийн их хуваагчийн утгыг олох боломжтой болно.
Хамгийн их хуваагчийн утга нь монотон бөгөөд зэргийн хамгийн их коэффициент нь 1 - с их байна гэсэн үг юм.
Ангилал:Математик Ангилал:Алгоритм
Мэдээллийн нийгэм
Мэдээллийн нийгэм (информационное общество, information society). Энэ нэр томъёог хэд хэдэн утгаар хэрэглэдэг. Үүнд: 1. Аж үйлдвэржсэний дараах нийгмийн хамгийн сүүлчийн төрлийн нэг. 2. Аж үйлдвэржсэн нийгмийн хөгжлийн хамгийн сүүлчийн үе шат. 3. Нийгэм-эдийн засгийн формацийн өвөрмөц төрөл. 4. “Мэдээллийн соёл иргэншил” болох хүн төрөлхтний хөгжлийн шинэ үе гэх мэт. Мэдээллийн нийгмийн тухай нийгэм-улс төрийн үзэл баримтлал хэд хэдэн хөгжингүй орнуудад 70-аад оны эцэс, 80-аад оны эхэнд бараг нэгэн зэрэг үүсчээ. Энэ чиглэлийн хамгийн нэртэй төлөөлөгчид бол А.Турен, П.Серван-Шрайбер, М.Понятовский (Франц), М.Хоркхмайер, Ю.Хабермас, Н.Луман (Герман), М.Маклюэн, Д.Белл, З.Бжезинский, О.Тофлер (АНУ), Д.Масуда (Япон) юм. Мэдээллийн нийгмийн тухай бүх үзэл баримтлалд тодорхой хэмжээний ялгаа байгаа боловч энэ нийгмийн хамгийн гол онцлог шинж, бүрэлдэн төлөвших нөхцөл нь үндэсний, бүс нутгийн, глобаль хүрээнд үйлчилдэг өндөр технологийн мэдээллийн сүлжээ мөн гэдгийг бүгд хүлээн зөвшөөрсөн байдаг. Мэдээллийн нийгмийн эдийн засгийн гол салбар нь мэдээллийн үйлдвэрлэл байдаг бөгөөд мэдээлэл таваарын үндсэн төрөл, нийгмийн үнэт зүйлийн нэг болдог онцлогтой юм. Энэ бүтээгдэхүүний ач холбогдол, үнэ цэнэ нь бараа таваарын “уламжлалт” төрлүүдтэй харьцуулахад эрс өвөрмөц, ер бусын шинжтэй байдаг. Судлаачдын үзсэнээр эдийн засгийн энэ салбар ирээдүйд аливаа орны тэргүүлэх чиглэл болж, хөгжлийн хамгийн гол хүчин зүйл болдог байна. Мэдээллийн нийгэмд мэдээллийг зохион байгуулах, үйлдвэрлэх, түгээхэд хэвлэл, радио, телевиз болон ОНМХ-ийн бусад төрөл, хэлбэрийг, мөн цэрэг-аж үйлдвэрийн иж бүрэн нэгтгэлийг хамарсан хил дамнасан компаниуд гол байр суурийг эзэлдэг. Мэдээллийн нийгэмд үндэсний уламжлал, ёс заншил соёл ихээхэн өөрчлөгдөж, шинэ агуулгаар баяжин хөгждөг байна. Үүнийг Оросын эрдэмтэн А.А.Зиновьев “баруунчлагдах үйл явц” гэж нэрлэсэн бол Америкийн судлаач Ю.Хабермас “дотоод ертөнцийн колоничлол” гэж тодорхойлсон байдаг. Мэдээллийн нийгмийн талаарх энэхүү үзэл баримтлалыг технократ үл гүйцэлдэх үзэл, компьютопи буюу компьютерийн үл биелэгдэх мөрөөдөл гэж үзээд шүүмжлэлтэй хандах явдал түгээмэл ажиглагдах болов. Компьютопи бол орчин үед шинжлэх ухаан-техникийн хөгжилтэй холбоотой гарч ирсэн нийгмийн бодит үйл явцад хандах “аж үйлдвэржсэн нийгмийн дараах” ухамсрын нэг илрэл юм. Ийм хандлагын нэг бодит илрэл бол мэдээллийн салбарын ашиг орлого нь урьд өмнө үзэгдээгүй төвшинд хүрч, хөдөлмөрчдийн ихэнх хэсгийн нийгмийн байдал улам бүр доройтож байгаа явдал юм. Тухайлбал, АНУ-д ажилчдын бараг тал хувь нь мэдээллийн салбар буюу инфохүрээнд ажилладаг боловч тэдний оюуны соёл улам бүр гүнзгий уналтанд орж байгааг судлаачид хүлээн зөвшөөрдөг байна.
Ангилал:Мэдлэг Ангилал:Нийгмийн загвар Ангилал:Компьютерын шинжлэх ухаан ба нийгэм Ангилал:Хэвлэл мэдээллийн судалгаа Ангилал:Сурган хүмүүжүүлэхийн мэргэжлийн салбар
Мексикийн гриззли баавгай
Мексикийн гриззли баавгай (Ursus arctos nelsoni) хүрэн баавгайн устсан гэж үздэг дэд зүйл. 1899 онд Чихуахуан ойролцоо энэ зүйлийн баавгайг буудаж унагасан Америкийн байгаль судлаач Эдвард Виллиам Нелсоны нэрээр нэрлэсэн.
Тодорхойлолт
Мексикийн гриззли баавгай Мексикийн хамгийн хүнд, том амьтны нэг байсан. 183 см хүртэл урт, дундаж жин 318 кг байжээ. Мөнгөлөг үстэй тул "el oso plateado" буюу мөнгөн баавгай гэж нэрлэгддэг байсан
Тархац
Мексикийн хойд нутаг дэвсгэрээр тархаж байсан. Ялангуяа тал газар, уулархаг нарсан ойд тархаж байв. Урьд нь Аризонагаас Нью-Мексико ба Мексик хүрдэг байв.
Биологи
Голдуу ургамал, жимс, шавьжаар хооллодог байсан. Хааяа жижиг хөхтөн, сэгээр хооллодог. 1-3 хүртэл бамбарууш гаргадаг байсан.
Устсан нь
Мексикийн гриззли баавгайтай нүүр тулгарсан анхны европ хүн XVI зуунд Франсиско Васкез де Коронадо Долоон алтан хот олох экспедицээр ирэх үед хамт ирсэн конкистадорууд байв. Түүний аялал 1540 онд Мехико хотоос эхэлж, хойшоо Нью-Мексико, Техас, Канзас хүртэл явсан. Баавгай үе үе мал руу дайрдаг байсан тул фермерүүд хортон гэж үздэг байв. Урхи, буу, хороор устгасаар 1930-аад он гэхэд маш ховор болжээ. Тархац нь хумигдаж, хоорондоо алслагдсан Чихуахуа муж улсын нутаг дэвсгэрт байх Серро Кампано, Санта Клара, Сьерра дел Нидо уулуудад үлдсэн. 1960 он гэхэд дөнгөж 30 баавгай л үлдсэн байв. Хамгаалагдсан байсан боловч агнасаар байлаа. 1964 он гэхэд Мексикийн гриззли баавгайг устсанд тооцсон. 1969 онд Сонора муж улсын Якуй голын эхэнд байдаг ранчо дээр харагдсан гэсэн мэдээллийн мөрөөр Америкийн биологич Карл Б. Кофорд гурван сар судалгаа хийсэн боловч амжилт олоогүй.
Их буу
Их буу урт гол төмөртэй, том сумтай, устгах сөнөөх чадал их, холын тусгалт галт зэвсэг.
1954 он
Гадаад холбоос
#
Увс нуурын ай сав
Увс нуур (Тува хэл: Успа-Холь, Англи хэл: Lake Uvs) нь далайн түвшнээс дээш 753 метр өндөр орших, 3350 ам дөрвөлжин километр нутаг дэвсгэр бүхий Монгол Улсын хамгийн том нуур юм. Нуурын зүүн хойд хэсэг нь ОХУ-ын Бүгд Найрамдах Тува Улсад хамаарагддаг. Тус сав газрын хамгийн том хот нь Улаангом юм. Увс нуур нь олон сая жилийн өмнөх аварга том тэнгисийн үлдэгдэл бөгөөд ихээхэн давсархаг, гүехэн устай байдаг.
Дэлхийн өвийн IX, X шалгууруудыг хангасан тул 27-р чуулганаар 769 дэх байршлаар бүртгэн, Европ, Умард Америкийн бүс нутгийн байгалийн цогцолбор өвд оруулсан байна.
Увс нуур нь Евразийн тал нутгийн байгалийн унаган төрхийг хамгийн сайн хадгалан үлдээсэн 700'000 хавтгай дөрвөлжин километр нутгийг хамрах Увс нуурын сав газрын төв нь билээ. Энд дэлхийн хамгийн хойд захын цөл, хамгийн өмнөд захын тундр оршдог. Увс нуурын савд олон жижиг нуурууд багтдаг ба тэдгээрийн нэг болох Үүрэг нуур нь далайн түвшнээс дээш 1450 метр өндөрт оршдог. Энэ нуурууд нь Төв Азийн гадагшаа урсгалгүй нуурууд бөгөөд усны шувуудын нүүдлийн маш чухал нутаг болдог байна.
Увс нуур нь Их нууруудын хойд хагаст, Увс аймгийн зүүн хойд хэсэгт орших бөгөөд талбайн хэмжээгээрээ Монголд хамгийн том нь буюу 84 км урт, 79 км өргөн, 3350 ам.дөр.км хэмжээтэй. Увс нуур нь гадагш урсгалгүй тогтмол, далайн давснаас даруй 5 дахин их давстай нуур юм. Увс нууранд Тэс, Нарийн, Хархираа, Түргэн, Сагиль, Боршоо, Хөндлөн, Торхилог зэрэг том жижиг 38 гол горхи цутгадаг. Нуурын хөвөөнд хужир, давс элбэгтэй, зэгс, дэрс, бут, сөөг, өлөн, шагшуурга, бургас, улиас зэрэг ургамалтай. Увс нууранд хун, цаст дэглий, халбаган хошуут, ногтруу, галуу, шар алаг нугас зэрэг 362 төрлийн нүүдлийн шувуу, 72 төрлийн хөхтөн амьтан амьдардаг. Хан хөхийн нуруу нь Их нууруудын хотгор уруу түрэн орж, Увс болон Хяргас нууруудын хотгорыг зааглана. Хяргас нуур нь хойд хэсэгтээ зөөлөн элсэрхэг, өмнө хэсэгтээ чулуурхаг, чулуун аралтай. Нууранд Алтайн загас, монгол хадран, осман, нохой сугас, давжаа сугас, шар загас зэрэг олон төрлийн загас, жараахай амьдардаг.
Тус сав газар нь Сибирь болон Төв Азийн гео уур амьсгалыг хооронд нь зааглах хил хязгаар болдог бөгөөд зундаа агаарын температур 47 хэм хүрдэг бол өвөлдөө -58 хэм хүрдэг байна. Ийм хатуу ширүүн уур амьсгалтай ч 400 орчим зүйл шувуу, дэлхий дахинаа маш ховордсон цасны ирвэс, аргаль, янгир тэргүүтэй 100 орчим зүйл хөхтөн амьтны амьдрах орчин болдог.
Увс нуурын савд хүн амын нягтшил бага, аж үйлдвэрийн салбар хөгжөөгүй, оршин суугчид нь эртний уламжлалт нүүдлийн ахуйгаа өнөөг хүртэл орхиогүй байгаа нь тус бүсийн экосистем онгон төрхөө хадгалан үлдэхэд чухал нөлөө үзүүлсэн байна. 2003 онд ЮНЕСКО-оос Увс нуурын сав газрын Дэлхийн өвд бүртгэн авсан байна. Энэ сав газрын талаар цохон тэмдэглэхдээ “…Төв Азийн хамгийн том хөндөгдөөгүй усны хагалбар, дэлхийн түүхэнд тод ул мөр үлдээсэн нүүдэлчид Хүннү, Түрэг, Скифүүдийн уугуул нутаг болох Увс нуурын сав нь байгалийн үзэмж төгсөөс гадна 40000 гаруй археологийн дурсгалуудыг агуулдаг билээ…” гэсэн байна.
Цахим холбоос
Ангилал:Азийн ай сав Ангилал:Монголын ай сав Ангилал:Оросын ай сав Ангилал:Монголын нуур Ангилал:Монгол-Оросын хоорондын хил Ангилал:Монгол дахь дэлхийн өв Ангилал:Монголын шим мандлын нөөц Ангилал:Оросын шим мандлын нөөц Ангилал:Завхан аймгийн газар зүй Ангилал:Увс аймгийн газар зүй Ангилал:Хөвсгөл аймгийн газар зүй Ангилал:Тувагийн газар зүй
Шатах ашигт малтмал
Шатах ашигт малтмал нь сэргээгдэхгүй түүхий эд. Учир нь уг ашигт малтмал үүсэхэд хэдэн сая жил шаардагдана. Түүний хэрэглээний хэмжээ нь шинээр үүсэх хэмжээнээс хамаагүй хурдан байна. Шатах ашигт малтмалын нийлүүлэлт, олборлолт, хэрэглээ нь бүс нутгийн болон дэлхийн хэмжээний асуудал болоод байгаа бөгөөд Дэлхий нийтээр шатах ашигт малтмалыг бус бусад сэргээгдэх эрчим хүчийг хэрэглэх талаар илүү их анхаарал хандуулж байна.
Шатах ашигт малтмалыг шатааснаар Дэлхийн хэмжээнд нэг жилд 21.3 тэрбум тонн нүүрстөрөгчийн давхар исэл үүсэх ба байгаль зөвхөн үүний талыг нь шингээдэг байна. Үлдэх хэсэг буюу 10.65 тэрбум тонн СО2 агаар мандалд хуримтлагддаг гэж тооцож байна. Нүүрстөрөгчийн давхар исэл нь нэг төрлийн хүлэмжийн хий бөгөөд Дэлхийн дулааралд ихээхэн хэмжээгээр нөлөөлж байгаа нь Дэлхийн газрын гадаргуугийн температурын хэмжилтээс харагддаг байна.
Гадны холбоосууд
Ангилал:Ашигт малтмалын геологи
Майк Миллер
Майкл (Майк) Ллойд Миллер (Michael (Mike) Lloyd Miller, 1980 оны хоёрдугаар сарын 19-нд Өмнөд Дакота мужийн Митчелл хотод төрсөн) — Америкийн сагсан бөмбөгчин бөгөөд Үндэсний Сагсан Бөмбөгийн Холбооны «Кливленд Кавальерс» багийн холбон тоглогч, довтлогч-хамгаалагч юм.
Товчхон
Миллер Флорида мужийн их сургуулийн багт тоглож байсан бөгөөд 2000 онд драфтлагдаж №19-өөр Орландо Мэжик (2000—2003) багт элссэн байдаг байна. Түүний дараа Мемфис Гриззлис (2003—2008), Миннесота Тимберволвес (2008—2009), Вашингтон Визардс (2009—2010), Майами Хит (2010—2013) багуудад тоглож байгаад 2013 оны долоодугаар сарын 30-нд багтаа эргэн иржээ. Миллер Майами Хит багт Леброн Жеймсийг бэртэлтэй байх үед орлон тун сайн тоглолт үзүүлж байсан ба энэ багт 2010 оны долоодугаар сарын 15-нд таван жилийн гэрээг 25 сая доллараар байгуулж байлаа.
2014 оны наймдугаар сарын 5-нд «Кливленд Кавальерс» багтай гэрээлэв.
Арвай
Биологи
Арвай нь үетний овгийн гишүүн, өөрөө тоос хүртдэг, 14 хромосомтой диплоид зүйл юм. Таримал арвайн өвөг болох зэрлэг арвай Hordeum vulgare subsp. spontaneum нь Үржил шимт Хавирган сарын тал хээр ба ойт хээрийн нутгаар дамжин Баруун Ази болон зүүнхойд Африкт элбэг таардаг. Мөн хөндөгдсөн хөрс, талбайд элбэг тохиолдоно. Бусад газарт ховор ургана. Хожим, генийн судалгаагаар Төвөд арвайг тарималжуулсан бас нэг төв болох нь тогтоогдсон.
Хоёр ба зургаан эгнээт арвай
Зэрлэг арвайн болон арвайн эртний зүйлүүд нь гурвалсан хэлбэртэй түрүүтэй байсан. Эдгээрийн зөвхөн төвийнх нь үржил шимтэй, нөгөө хоёр нь үгүй. Энэ шинж тэмдэг нь хоёр эгнээт арвай гэж нэрлэгдэх зарим зүйл ургамалуудад хадгалагдан үлдсэн. Нэг доминант ба нэг рецессив мутацын үр дүнд хажуугийн эгнээнүүд үржил шимтэй болж зургаан эгнээт арвай үүснэ. Сүүлийн генийн судалгаагаар, vrs1 ганц генийн мутац л хоёр эгнээтийг зургаан эгнээт болох шалтгаан нь болдог гэдгийг тогтоожээ.
Хоёр эгнээт арвай нь зургаан эгнээттэй харьцуулахад уураг бага, ферментацид орох сахар өндөр агуулдаг. Уураг өндөртэй арвай мал тэжээхэд нэн тохиромжтой. Соёолжны арвай ихэвчлэн уургийн агууламж багатай байдаг нь уургийн агууламж нь шар айргийг булингартуулдагтай холбоотой. Хоёр эгнээт арвайг Английн уламжлалт эйл маягийн болон Германы уламжлалт шар айргийг үйлдвэрлэхэд ашигладаг бол, зургаан эгнээт арвайг Америкийн лагер стилийн шар айрагт, ялангуяа эрдэнэ шиш, тутрага зэрэг нэмэлтүүдийг хэрэглэх тохиолдолд өргөн ашигладаг.
Хими
Эгэл арвай нь коффеиний хүчил ба р-кумариний хүчил зэрэг фенолыг, ферулын хүчил, 8,5'-диферулын хүчил, флавиноидууд болох катехин-7-О-глюкоз сапонарин, катехин, процианидин В3, процианидин В2, проделфинидин В3, алкалоид болох хорденинийг агуулдаг.
Арвайн боловсорч гүйцсэн үр нь 15,8 хүртэл хувь уураг, 76 хүртэл хувь нүүрс ус, 3—5 хувь өөх тос, 9,6 хүртэл хувь эслэг, ферментүүд, В, D, Е, А-ийн төрлийн витаминуудыг агуулдаг.
Тархалт
Дэлхийн олон оронд нийт 70 орчим сая га-д тариалдаг. Ургаж байгаа газар болгон хөрс, уур амьсгалын хувьд ихээхэн ялгаатай. Хойшоо умард өргөргийн 68-700, урагшаа экваторийн бүсэд хүрч байгаа бол далайн төвшинөөс дээшээ ихээхэн өгсөж, улаан буудай, хошуу будаа оршиж үл чадах өндөрлөг өөд өгсжээ. Манай орны хувьд үйлдвэрлэлийн хэмжээнд 1970-аад оноос тариалж эхэлсэн.
Үйлдвэрлэл
2014 оны дэлхийн нийт үйлдвэрлэл 144 сая тн бөгөөд 20.4 хувиар ОХУ тэргүүлж, Франц ба Герман удаална.
Хөрсний элэгдэл
Зусах арвай нь өвөлжих арвайтай харьцуулахад өнгөц үндэслэдэг ч хурайшил ихтэй нутагуудад хөрсийг хүчтэй барьж элэгдлээс хамгаална.
Тэжээл баригч
Арвай нь их хэмжээний азотыг барин хадгалах чадвартай. Калифорнид хийсэн судалгаагаар, эгэл гишийн (Vicia faba) дараа өвөлжих бүрхүүл ургамал байдлаар тариалсан арвай нь 35.6 кг/га азотыг барисан бол ижил нөхцөлд, нэг наст хөх өвс (annual ryegrass) 22.2 кг/га азотыг барисан байдаг. Өөр судалгаагаар, арвайг таримал вандуйтай (Pisum sativum) бүрхүүл ургамлын багц болгон тариалахад түүний азот барилт нэмэгддэг нь тогтоогдсон. Арвайн үлдэгдлийг талбайгаас зайлуулаагүй тохиолдолд фосфор ба калийн циклийг сайжруулдаг.
Дарангуйлагч
Арвай нь хурдан соёолдог учир амьдралынхаа эхний үеүүдэд хөрсний чийгийг авах замаар хог ургамлыг мэдэгдэхүйц дарангуйлдаг. Мөн сүүдэрлэж, аллелопат химийн бодисуудыг ялгаруулж дарангуйлна.
Арвай нь хэд хэдэн овгийн (Cicadellidae, Aphid, Spodoptera, Mythimna) хортон шавьж, үндэсний ялзралын нематод/дугуй өт болон бусад хортон шавьжуудыг дарангуйлдаг болох нь цөөнгүй судалгаагаар тогтоогдсон.
Ус шингээлтийг сайжруулагч хөрсний органик матери
Арвай нь их хэмжээний биомассыг хурдан бий болгох эх үүсвэр ба энэ их биомасс нь түүний салаалсан үндэсний хамтаар хөрсний бүтцийг сайжруулж ус шингээлтийг нэмэгдүүдэг (273, 445). Калифорнийн тариалангийн системд ашиглагддаг UC476 ба COSINA сортын арвай нь 14.5 тн/га биомассыг үйлдвэрлэдэг.
Гадаад холбоос
Ангилал:Үетэн Ангилал:Амууны төрөл Ангилал:Хүнсний ургамал
1928 он
1926 он | 1927 он | 1928 он | 1929 он | 1930 он
Гадаад холбоос
#
Цагийн байдлыг тогтоох
Цагийн байдлыг тогтоох нь байлдааны явагдах орчны бүх талын нөлөөллийн хүрээнд, дайсны ба өөрийн байлдааны үүргээ биелүүлэх боломж, арга, хэлбэрийг үнэлэн тогтоож, тэдний давуу ба сул талыг илрүүлэх оюуны сэтгэн бодох, нэгтгэн дүгнэх үйл явц юм. Цагийн байдлыг тогтоох анхны үндсэн өгөгдөхүүн нь дайсан ба өөрийн цэргийн байрлал, байдал, байлдааны боломж (чадавхи) юм. Түүнийг байлдааны ажиллагаанд шууд ба дам нөлөө үзүүлэх хүчин зүйлсийн нөлөөллийн дэвсгэр доор үнэлж үзнэ. Ийм хүчин зүйлсийн тоонд галын хэрэгсэл ба зэргэлдээх нөхрийн байлдааны үр дүн, газар орны байдал, улирал цаг уурын нөхцөл, радиац химийн цагын байдал, радио электроны цагийн байдал, байлдааны районы нийгэм эдийн засгийн нөхцөл зэрэг багтана. Эдгээрийг нийтэд нь байлдааны орчин гэж нэрлэдэг. Байлдааны явц, төгсгөлд түүний явагдах орчны үзүүлэх эерэг ба сөрөг нөөлөөлийг найрийвчлан тодорхойлохын тулд хэсэг тус бүрээр нь үнэлж болох юм. Гэвч энэ нь цаг хугацаа нэлээд шаардахаас гадна, асуудлыг тус бүр нь авч үзэснээс эцсийн нэгдсэн дүгнэлт хийхэд хүндрэл учруулдаг талтай. Цэргийн алба хаагч нь авсан байлдааны үүргээ судлаж, цагийн байдлыг тогтоосны үндсэн дээр дүгнэлт хийх бөгөөд тэр нь түүний авсан үүргээ биелүүлэх аргаа сонгох үндэслэл болдог. Дүгнэлтийн гол агуулга нь байлдааны орчны үзүүлэх эерэг нөлөөллийг хэрхэн дүүрэн ашиглах, сөрөг талыг хэрхэн эерэг тал болгон өөрчилөх, өөрийн байлдааны чадавхийг яаж дүүрэн ашиглах, дайсны давуу талыг ямар аргаар бууруулах, аюулгүй байдлыг хангахад байлдааны орчныг хэрхэн ашиглах, эрсдэлээс зайлан гарах арга замыг олоход чиглэнэ. Байлдааны талбар дээр, тухайн үед бий болсон цагийн байдалд ажиллаж болох маш олон хувилбар байдаг. Харин үүнээс зөв сонголт хийх нь урлаг юм.
Ангилал:Зэвсэгт хүчний нэр томьёо
Шулмын анчин Робин
Шулмын анчин Робин (ウィッチハンターロビン; Witch Hunter Robin) нь Японы цуврал анимэ юм. 2002 оны 7 сарын 2-ноос 12 сарын 24 хүртэл TV Tokyo, Adult Swim телевизээр гарчээ. Bandai Visual, Sunrise-ын бүтээл.
Дүрүүд
Дуу оруулсан: Ватанабэ Акэно (Япон хэл); Кэри Уолгрен (Англи хэл)
Холбоос
Ангилал:Анимэ
Шибата Ай
Шибата Ай (柴田 亜衣) нь Японы усанд сэлэгч бөгөөд 2004 оны Афины олимпод 800 м-ийн чөлөөт сэлэлтийн төрөлд түрүүлэн, чөлөөт сэлэлтээр олимпоос алтан медаль хүртсэн Японы анхны эмэгтэй тамирчин болжээ. Каноя Биеийн Тамирын Их Сургуулийг дүүргэсэн.
Гадны холбоос
Ангилал:1982 онд төрсөн Ангилал:Японы усанд сэлэгч Ангилал:Японы олимпын аварга
Шийдвэр гаргах
Цэргийн алба хаагчийн байлдаанд бэлтгэх үеийн хамгийн хариуцлагатай шат нь шийдвэр гаргах явдал юм. Авсан үүргээ судлах, цагийн байдлыг тогтоох үед шийдвэрийн байж болох олон хувилбар төсөөлөгдөж болно. Тэдгээрээс хамгийн ашигтай нэг хувилбарыг сонгон авахыг шийдвэр гаргах гэж ойлгож болно. Цэргийн алба хаагч нь авсан үүргээ биелүүлэх шийдвэртээ дайсныг өрсөн хөнөөх арга, бусад галын хэрэгслэлийн үр дүнг ашиглах журам, өөрийн болон нөхдийнхөө аюулгүй байдлыг хангах нөхцөлийг харгалзан үзсэн байна. Цэргийн алба хаагч (галын хэрэгсэл)-ийн шийдвэр нь, ихэвчлэн, ямар дайсныг, хэдийд, ямар аргаар устгах, галын үүрэг биелүүлсний дараа ямар маневр хийх, аюулгүй байдлаа яаж хангах, нөхөдтэйгээ хэрхэн харилцан ажиллах журмаар хязгаарлана. Байлдааны явц дахь цагийн байдлын өрнөлтийн онцлогоос хамааран, галын үүрэг биелүүлэх бүрт цэргийн алба хаагч шинэ, шинэ шийдвэр гаргаж, санаачлагатай ажиллах ёстой. Харин цэргийн алба хаагчийн шийдвэр, ажиллагааны журам нь тасгийн захирагчийн ажиллагааны бодлогоос халих учиргүй.
Ангилал:Зэвсэгт хүчний нэр томьёо
Байлдааныг төлөвлөх
Ангилал:Зэвсэгт хүчний нэр томьёо
PayPal
Paypal (Пейпал) нь интэрнэтээр төлбөр дамжуулахад зориулагдсан vйлчилгээ явуулдаг Америкийн компани бөгөөд төв нь Калифорниа, Небраска мужуудад байрладаг. Та Paypal-д vнэгvйгээр өөрийн хэрэглэгчийн эрхийг нээлгэж тvvнийгээ ашиглан интэрнэтээр бараа vйлчилгээ худалдан авахдаа төлбөрөө аюулгvйгээр хийх боломжтой юм.
Өөрөөр хэлбэл Paypal нь худалдан авагч худалдагч хоёрын голд аль альнийх нь аюулгvй байдлыг хамгаалах завсрын этгээд болж оршидог. Paypal-д нээсэн таны хэрэглэгчийн эрх тань, таны кредит кардны мэдээлэлийг давхар агуулах бөгөөд, дараа таныг интернэтээр Paypal-ыг ашиглан бараа худалдаж авахад тань, Paypal таны өмнөөс тэр худалдагчид мөнгийг тань төлөөд, дараа нь таниас тэр мөнгийг нь авах тул, ингэснээрээ таныг тэр худалдагч карднаас илvv мөнгө авах гэх мэт элдэв хvсvvшгvй явдлаас бvрэн хамгаалах сайхан халхлавч болж өгч буй юм. Ингэж Paypal-ыг хэрэглэсэнээрээ та ямар нэгэн илvv нэмэлт төлбөр огт төлөхгvй.
Paypal-ыг интэрнэтээр дуудлага худалдаа явуулдаг алдартай компани болох Ebay.com эзэмшдэг. Одоогоор Paypal-ийг дэлхий даяар 31 сая хvн хэрэглэж байна (тоо баримтийг https://www.paypal.com/ вэбнээс авав).
PAYPAL ХЭРХЭН АЖИЛДАГ ВЭ?
Та Paypalаар төлбөр дамжуулахийн тулд заавал Paypal-д бvртгvvлсэн байх шаардлагатай, гэхдээ санаа зоволтгvй, Paypal-д бvртгvvлэхэд ердөө 2 минут л зарцуулагдна. Нэг удаа 2 минут зарцуулаад бvртгvvлчихсэн байхад дараа нь таньд vр дvнгээ заавал өгнө шvv. Худалдан авагчийн хувьд Paypal-ыг хэрэглээд ямар ч илvv нэмэгдэл төлбөр зардал байхгvй. Харин ч Paypal-ыг хэрэглэн интэрнэтээр бараа vйлчилгээ худалдан авах нь таньд аюулгvйн том баталгаа болж өгнө. Мөн Paypal-ын эрхээ ашиглан та интэрнэтээр бусад олон төрлийн дэлгvvрээс төрөл бvрийн бараа vйлчилгээ худалдан авах өргөн боломжтой болно.
Та эмайл хаяган дээрээ vндэслэн эрх нээнэ. Paypal-ын эрхдээ зориулж нууц vг пассворд оруулж өгөх хэрэгтэй, мөн кредит кардныхаа нэр ус, хаяг, кардний номер гэх мэт мэдээлэлийг мөн Paypal-ын эрхдээ хамт оруулж огно. Ингэснээр дараагийн удаа та интэрнэтээр бараа худалдаж авахдаа эмайл хаяг, Paypal-ын пассворд хоёроо оруулаал бараагаа тургэн шурхай худалдаж авах боломжтой юм.
PAYPAL-Г ШИНЭЭР ХЭРЭГЛЭЖ ЭХЛЭХЭД ТЄЛБЄР БИЙ ЮУ?
Paypal-д шинэ хэрэглэгчийн эрх огт vнэгvй нээдэг.
Paypal ашиглан интернэтээр бараа vйлчилгээ худалдан авсанаараа та нэмэлт аюулгvй байдлын баталгаа л олж авна уу гэхээс, ямар нэгэн илvv дутуу нэмэлт төлбөр огт байхгvй болно. Та интернэтийн аль ч вэб хуудаснаас Paypal-ыг ашиглан төлбөрөө хийн бараа vйлчилгээ худалдан авч болно гэж ойлгож болохгvй. Зөвхөн Paypal-аар төлбөр хvлээн авдаг вэб хуудаснуудаар та тэгж vйлчлvvлэх боломжтой, гэхдээ Paypal өнөөдөр дэлхийн хамгийн том онлайн төлбөр дамжуулах байгууллага болоод байгаа бөгөөд хэрэглэгч ашиглагчидын тоо цаг тутамд нэмэгдсээр байгаа билээ. Paypal-р төлбөрөө хийнэ vv гэсэн товч харагдвал та уг вэб сайтад Paypal-аа ашиглаж болно гэсэн vг:
Та цаашид интернэтээр бараа vйлчилгээ заръя, жижиг хувийн бизнес эрхэлье гэвэл Paypal-ыг төлбөр хvлээн авагчаараа хэрэглээрэй гэж зөвлөе! Ингэснээрээ та өөрийгөө болон худалдан авагчидаа хамгаалж, мөн төрөл бvрийн кредит кардууд, банк wire transfer гэх мэт олон төрлийн төлбөрийн хэлбэрvvдийг хvлээн авах өргөн боломж таны бизнест шууд нээгдэж буй юм.
Зарим нэг улс орны банк санхүүгийн бүтэц хөгжилөөс хамаарч Paypal-ийн ганц нэг боломжууд хаалттай хязгаарлагдмал байдаг Учир нь монгол улсад Paypal-аар дамжуулан гаднаас орлого авах боломжгүй юм жишээ нь та интэрнэтээр гадагшаа бараа матириал цахим контэнт зарах тохиолдолд та төлбөрөө  Paypal-аар дамжуулан авах боломжгүй гэж ойлгож болно. Учир нь манай улс авилга мөнгө угаах эрсдэлтэй бүсэд хамааргаддаг учираас Paypal-аас манай бүс нутагт орлого авахыг хоригилсон байх жишээтэй. Тухайн бүс нутагын эдийн засагын хууль эрх зүй болон мөнгөний ханш ба улс төрийн тогтворгүй болон хариуцлага хүлээх нөхцөл чадваргүй гэх мэт олон хүчин зүйлүүдээс шалтгаалдаг байна.
Ангилал:АНУ-ын аж ахуйн нэгж
Нямын Жагварал
Нямын Жагварал (1919 оны 5-р сарын 9-нд Дорноговь аймаг т төрсөн-1987 оны 9-р сарын 19-нд Улаанбаатар хотод нас барсан) - Монголын улс төр, төрийн зүтгэлтэн, эдийн засагч, академич, МАХН-ын гишүүн.
Юмжагийн Цэдэнбалын улс төрийн болон эрүүл мэндийн шалтгаанаар албадан огцруулсаны дараа 1984 оны 8-р сарын 23-наас 1984 оны 12-р сарын 12-ны өдөр хүртэл БНМАУ-ын АИХ-ын Тэргүүлэгчдийн даргын үүрэг гүйцэтгэсэн.
Н.Жагварал эдийн засагч, эдийн засгийн ухааны доктор, БНМАУ-ын ШУА-ийн академич.
Тэрээр БНМАУ-ын хөдөө аж ахуйн социалист өөрчлөлтийн асуудлын талаар хэд хэдэн бүтээлийн зохиол бичжээ.
Намтар
1934 онд Дорноговь аймгийн захиргаанд хэлтсийн дарга хийж байсан.
1938 онд Москвад И.В.Сталин нэрэмжит Дорно дахины ажилчдын коммунист их сургуулийг (КУТВ) төгсөж, 1938-1939 онд дунд сургуульд багшилсан. 1939 онд МАХН-д элссэн.
1940-1945 онд Москвагийн Дорно дахины судлалын дээд сургуулийн аспирант байв. Тэрээр эдийн засгийн шинжлэх ухааны зэрэг хамгаалсан Монгол Улсын анхны иргэн болов.
1945-1946 онд БНМАУ-ын Улсын төлөвлөгөөний хорооны орлогч дарга, даргаар ажиллаж байсан.
1946-1953 онд Шинжлэх ухааны хорооны орлогч дарга, 1953-1957 онд Шинжлэх ухааны хорооны даргаар ажиллаж байжээ.
1957-1961 онд Хөдөө аж ахуйн сайдаар ажиллаж байсан. 1957 оноос - БНМАУ-ын Сайд нарын зөвлөлийн орлогч дарга. МАХН-ын Төв хорооны гишүүн, нарийн бичгийн дарга.
1987 онд Улаанбаатар хотод нас барсан.
Н.Жагварал их эрдэмтэн Бямбын Ринчэнгийн охинтой гэрэлсэн.
Хүү Ж.Ганибал нь Гадаад яаманд ажиллаж Элчин сайд болсон. Ганибалын хүү Амартүвшин 2020 онд УИХ-ын гишүүнээр сонгогдоод байгаа.
Ангилал:Монголын төрийн тэргүүн Ангилал:АИХ-ын тэргүүлэгчдийн даргын үүрэг гүйцэтгэгч Ангилал:Монголын сайд Ангилал:Монголын эдийн засагч Ангилал:Монгол Ардын Намын гишүүн Ангилал:Оросын их сургуулийн төгсөгч Ангилал:Түшээт хан аймгийн хүн Ангилал:Дорноговийнхон Ангилал:Монголчууд Ангилал:1919 онд төрсөн Ангилал:1987 онд төрсөн
1934 он
1932 он | 1933 он | 1934 он | 1935 он | 1936 он
Гадаад холбоос
#
Монголын буддын сүм хийдийн жагсаалт
Энэ хуудсанд Монгол улсын буддын шашны сүм хийдийг аймаг, нийслэлээр бүлэглэв.
Ангилал:Монголтой холбоотой жагсаалт
Фредрик Райнфелдт
Ион Фредрик Райнфелдт (John Fredrik Reinfeldt, 1965 оны 8 сарын 4-нд Шведийн Стокхольм тойргийн Ёстерханингед төрсөн) нь Шведийн ерөнхий сайд, либерал консерватив Аядуу Намын дарга бөгөөд хуучин Европын Зөвлөлийн ерөнхийлөгч юм. Тэрээр мөн улс төрч Филиппа Райнфелдттэй гэрлэжээ.
Стокхольм тойргийн уугуул Райнфелдт 1983 онд Аядуу Залуусын Лигт элсч, 1992 онд дарга нь болж, 1995 он хүртэл уг албан тушаалыг хашжээ. Тэрээр 1991 оноос төрөлх нутгаасаа сонгогдон парламентийн гишүүнээр ажиллаж байна. 1994 оны сонгуульд Аядуу Намынхнаар удирдуулсан эвслийн засгийн газар ялагдсан бөгөөд Райнфелдт намынхаа удирдагч Карл Билдтийг шүүмжилснээр нам дотроо ганцаардах болсон аж. Гэвч 1999 онд нам удирдлагаа сольж, 2002 оны сонгуульд ч амжилт муутай оролцсоны дараа Райнфелдт Аядуу Намдаа нөлөөтэй нэгэн болжээ.
Улмаар 2003 оны 10 сарын 25-нд Бо Лундгрений оронд намын даргаар сонгогджээ. Түүний удирдлага дор Аядуу Намынхан үзэл баримтлалаа өөрчлөн төв үзэлтэй болж, өөрсдийгөө "Шинэ Аядуучууд" (Nya moderaterna) гэх болсон. 2006 оны 9 сарын 17-нд болсон бүх нийтийн сонгуулиар нам нь ялж, 10 сарын 5-нд парламентаас Райнфелдтийг ерөнхий сайдаар сонгосон бөгөөд дараагийн өдөр нь тэр өөрийн танхимын гишүүдээ зарласан. Өөр гурван баруун-төвийн намтай хамтран Шведийн Төлөө Эвсэлийг байгуулсан Райнфелдт 41-тэйдээ ерөнхий сайд болж, тус улсын түүхэн дэх 3 дахь залуу ерөнхий сайдаар тодорчээ. 2010 оны сонгуулийн үр дүнд Райнфелдтийн засгийн газар хэдий парламент дахь суудлын тоо нь цөөрсөн ч улиран сонгогдож чадсан.
Ангилал:1965 онд төрсөн Ангилал:Шведийн ерөнхий сайд нар
Чонон бороо
Дүрүүд
Дуу оруулсан: Мияно Маморү (Япон хэл); Жонни Йонг Бош (Англи хэл)
Дуу оруулсан: Миякэ Кэнта (Япон хэл); Криспин Фриман (Англи хэл)
Холбоос
Ангилал:Анимэ
Тасаг, бүлэгт байлдааны үүрэг тавих
Тасгийн захирагч нь тасгийн бие бүрэлдэхүүн, галын хэрэгслэлүүдэд амаар үүрэг тавина. Гэвч цагийн байдлаас хамааран, тэрээр байлдааны үүргээ холбооны хэрэгсэл болон бие холбоочноор дамжуулан өгч болно. Тасгийн захирагчийн байлдааны үүрэг нь ихэвчлэн: -      Дайсны тухай товч мэдээ; -      Салааны байлдааны үүргийн үндэс ; -      Өөрийн тасгийн байлдааны үүрэг; -      Тасгийн  цэргийн алба хаагч, галын хэрэгслэл нэг бүрийн үүрэг; -      Бусад шаардлагатай мэдээлэл (удирдлагын дохио, бэлэн болох цаг, галт хэрэглэл,  шатахууны зарцуулалтын норм, орлогч томилох  гэх мэт )-ийг багтаасан байдаг. Тасгийн захирагчийн байлдааны үүргээс цэргийн алба хаагч, галын хэрэгслэл нэг бүрийн гүйцэтгэх байлдааны үүрэг нь тодорхой болно.
Ангилал:Зэвсэгт хүчний нэр томьёо
Наталья Мишкутёнок
Наталья Евгеньевна Мишкутёнок (Наталья Евгеньевна Мишкутёнок, 1970 оны 7 сарын 14-нд Минскт төрсөн) нь Оросын Холбооны Улсын уран гулгагч, дасгалжуулагч юм. Хуучин хамтран гулгагч Артур Дмитриевийн хамтаар 1992 оны олимпийн аварга болжээ.
Намтар
Мишкутёнок Зөвлөлт Холбоот Улс, Тусгаар Улсуудын Хамтын Нөхөрлөл, Оросын Холбооны Улсыг төлөөлж тэмцээн уралдаанд оролцож байв. Тэрээр Тамара Москвинагийн удирдлага дор Санкт-Петербургт бэлтгэлээ хийдэг байсан. Наталья Артур Дмитриевтэй 1987 - 1994 онд хамтран гулгадаг байсан бөгөөд тэд 1991, 1992 онд дэлхий, Европын АШТ-д түрүүлж, 1992 оны Альбервиллийн олимпоос алтан медаль хүртсэн. Тэд 1992 онд АНУ-ын Оклэндэд болсон ДАШТ-д Франц Листийн "Хайрын зүүд"-ийн аянд үзүүлбэрээ гүйцэтгэж, 4 шүүгчээс бүтэн оноо аван түрүүлж байжээ. Уг тэмцээний дараа тэд мэргэжлийн уран гулгагчид болсон.
Мэргэжлийн гулгагчид буцаж сонирхогчийн спортын тавцанд ирэх боломж бий болсноор тэд олимпийн дэвжээнээ буцаж ирсэн билээ. 1994 оны өвлийн олимпод тэд хоёр үзүүлбэрээ бараг алдаагүй гүйцэтгэсэн. Гэвч шүүгчид тэдний нутаг нэгт Екатерина Гордеева, Сергей Гринков нарын хослолд илүү оноо өгснөөр Мишкутёнок, Дмитриев нар мөнгөн медальтайгаа эвлэрэхээс өөр аргагүй болов.
1994 оны олимпийн дараанаас Дмитриев Оксана Казаковатай хамтран гулгах болж, тэд хамтдаа Наганогийн олимпод түрүүлсэн бол Мишкутёнок англи хэлний мэдлэгээ сайжруулахаар АНУ уруу явж, тэндээ Америкийн хоккейчин Крэйг Шефардтай гэрлэжээ. 1990-ээд оны сүүлчээр тэр мэргэжлийн уран гулгагчдын шоу үзүүлбэрт оролцож байв. Хожим тэр Шефердээс салж, Алан Хэйнлайнтай гэрлэж, 2006 оны 1 сарын 16-нд Наташа Алеена Мишкутёнок Хэйнлайн хэмээх охинтой болжээ. Өдгөө Мишкутёнок Техас муж улсын Хөрстөд уран гулгалтын дасгалжуулагчийн ажил эрхэлдэг.
Амжилт
(Артур Дмитриевийн хамтаар)
Гадны холбоос
Ангилал:Оросын уран гулгагч Ангилал:Оросын олимпын мөнгөн медальтан Ангилал:ТУХН-ийн олимпын аварга
I Элизабет
I Элизабет (1533 оны 9 сарын 7-1603 оны 3 сарын 24) нь 1558 оны 11 сарын 17ноос эхлэн Английн Хатан хаан болсон бөгөөд нас барах хүртлээ энэхүү албыг хашжээ.
Өсвөр үе
Элизабет Английн Гринвич дэх Плацентын ордонд төржээ. Тэрээр Английн хаан VIII Хенри болон түүний хоёрдугаар хатан Анн Болейн нарын дундаас төрсөн болно. Түүнийг дөнгөж 3 настай байхад эх нь нууц амрагийн хэргээс болж цаазаар авхуулсан бөгөөд Элизабет "гүнж" хэмээн дуудагдах эрхгүй болсон байна. Анныг нас барсны дараа VIII Хенри хаан Жейн Сеймур хэмээх эмэгтэйтэй гэрлэн хатан хаан болгосон ба тэд Эдвард хэмээх хүүтэй болов. Тухайн үед эрэгтэйчүүд эмэгтэй хүнээс илүү жолоодогч гэж үздэг байсан ба нялх Эдвард ч хаан ширээ залгамжлах нь тодорхой болжээ.
VIII Хенри хаан Мэригийн эхээс салах үед Пап ламтай муудалцсан бөгөөд Английн ихэнх иргэдийг Ромын католик шашнаас болиулсан байна. Харин Мэри нь католик шашинтай байсан тул хатан хаан болсон даруйдаа ижил шашинтай Испанийн хаан II Филипптэй гэрлэв. Энэхүү гэрлэлт нь түүний нэр хүндийг ихэд унагасан болно. Хатан хаан Мэри Англид нэг ч хүн үлдэлгүй эргээд Ромын католик шашинд орохыг хүссэн ба үүнээ Элизабетад ч мөн шаарджээ. Элизабет католик шашинтан биш байсан бөгөөд ард иргэд түүнийг Мэригээс илүүд үзэн хатан хаан болгохыг хүсэцгээсэн байна. Элизабет Мэригээс хатан хааны суудлыг булаахыг санаархсан хэргээр Лондоны Цамхагт хэсэг хоригдсон ажээ.
Английн Хатан хаан
Хатан хаан Мэри нас барж 1558 онд Элизабет Английн хатан хаан болов. Түүнд титэм гардуулах ёслол Вэстминстерийн Ордонд 1559 оны 1 сарын 15 өдөр болсон байна. Хатан хаан I Элизабет католик болон протестантыг хамтад нь зөвшөөрсөн ба хүмүүсийг аль шашинд итгэж байгаагаасаа болж шийтгэл амсахыг үл сайшаасан байна. Харин сүмийн дүрэм журмыг сахих талд хатуу чанга хандаж байжээ.
Хатан хаан Элизабет нь хүнтэй гэрлэж байгаагүй бөгөөд өөрийгөө Англи улстай гэрлэсэн гэж хэлсэн байдаг. Тэрээр 40 жил хаан ширээг барьсан бөгөөд түүний хаан ширээнд заларсан үеийг Алтан зуун гэж нэрлэдэг. Түүний төр барих хугацаанд Англи улс маш хурдацтайгаар хөгжиж, тухайн үедээ хамгийн өндөр хөгжилтэй орон байсан байна. Тэрээр үр хүүхэдгүй байсан тул нас барахдаа авга эгчийнхээ гуч хүү Шотландын хаан Жеймсийг өөрийн залгамжлагчаар зарласан бөгөөд энэ нь Англи, Шотланд улс нэгдэх, цаашлаад Британийн арал нэгдсэн нэг улс болох, хожим Британийн эзэнт гүрэн байгуулагдахын эх үндэс байлаа.
Цахим холбоос
Ангилал:16-р зууны ноёрхогч  Ангилал:Их Британийн ван Ангилал:Хатан хаан Ангилал:Латин хэлнээс орчуулагч Ангилал:Англи хэл рүү орчуулагч Ангилал:Лондоны хүн Ангилал:1533 онд төрсөн Ангилал:1603 онд өнгөрсөн
Сантиметр
Сантиметр (товчоор см) гэж, СИ системийн уртын хэмжүүрийн үндсэн нэгж болом метрийг 100 хуваасны нэгтэй тэнцэх нэгж юм.
Түүх
Францын хувьсгалаар Английн эсрэг бүх юманд өөрчлөлт хийх зорилгоор СИ системийн анхдагч хувилбарыг гарган түүнийг хөхиүлэн дэмжсэн байна. Үндсэн эталон нь Парисын музейд хадгалагдаж байна.
Ангилал:Уртын нэгж
Удонис Хаслем
Удонис Жонил Хаслем (Udonis Johneal Haslem, 1980 оны зургаадугаар сарын 9-нд Флорида мужийн Майами хотод төрсөн) — америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Майами Хит багт тоглодог. Тэр хүчний довтлогчийн байрлалд 40 дугаартай тоглодог.
Холбоос
Ангилал:1980 онд төрсөн Ангилал:Сагсан бөмбөгийн төвийн тоглогч Ангилал:АНУ-ын сагсан бөмбөгчин Ангилал:НБА-гийн тоглогч Ангилал:Майами Хийт багийн тоглогч Ангилал:Сагсан бөмбөгийн хүчний довтлогч Ангилал:Америкчууд
Сөнөсөн тэнгис
Сөнөсөн тэнгис (еврей. יָם הַ‏‏מֶ‏ּ‏לַ‏ח, - "Давст тэнгис"; араб. |ألبَحْر ألمَيّت - "Сөнөсөн тэнгис") нь Израил ба Иорданы хооронд байрлах, 67 км урт, 18 км өргөн, эрт галавын тэнгисийн үлдэц давст нуур бөгөөд Дэлхийн хамгийн нам дор цэг юм. Далайн төвшнөөс доош 420 метрт байрлана. Нуурын гүн нь 330 метр ба Дэлхий дээрхи хамгийн гүн, давст нуур болно. Давсжилтын хэмжээ 30%. Энэ нь далайн уснаас 8.6 дахин, Газар дундын тэнгисээс 9 дахин өндөр давсжилт юм.
Туршуул явуулах
Туршуул нь салаа, тасгийн захирагч нараас гаргасан шийдвэр, цэргийн алба хаагч нэг бүрийн үүргийг газар орон дээр нь тодорхойлж, шаардлагатай засвар тодотгол хийх практик ажиллагаа юм. Салааны захирагчийн явуулж буй туршуулд галын үндсэн хэрэгслэл (ихэвчлэн тухайн цагийн байдалд гол үүрэг гүйцэтгэх), механикч жолооч, тасгийн захирагч нар, хүч нэмэгдүүлсэн галын хэрэгслэлийн тоотыг оролцуулана. Харин тасгийн захирагч нь тасгийнхаа бүх бие бүрэлдэхүүнтэй туршуул явуулна.
Туршуулын үед, ихэвчлэн, тэмдэгтүүд, дайсны байдал, түүний ажиллагааны чиглэл, галын хэрэгслүүдийнх нь байрлалыг зааж, өөрийн галын хэрэгслэлүүдийн үүргийг тодотгож, байрыг заана. Мөн түүнчлэн, туршуулын явцад харилцан ажиллагааг газар орон дээр нь зохион байгуулдаг. Туршуул нь шийдвэр гаргахын өмнө буюу хойно хийгдэж болох бөгөөд түүний явцад байлдааны үүрэг (тушаал)-ийг өгөх нь бий.
Ангилал:Зэвсэгт хүчний нэр томьёо
Наран сум
Наран сум — Монгол улсын Сүхбаатар аймгийн харьяат сум.
Түүх
Ардын Их Хурлын тэргүүлэгчдийн 1955 оны 5 дугаар сарын 26-ны өдрийн 46 дугаар зарлигаар Наран сумыг засаг захиргааны нэгжээр зохион байгуулжээ.
Газар зүй
Говь, тал хээрийн бүсэд оршдог бөгөөд далайн түвшнээс дээш 1172-1560 метр өндөрт өргөгдсөн ухаа гүвээт тал зонхилсон, нутгийн хамгийн өндөр цэг нь Баяндулаан уул 1749 метр байна. Молцог элс, Логийн чулуу, Ачаа чулуу, Гэр чулуу, Баяндулааны агуй, Бэрхийн гуу зэрэг байгалийн сонин тогтоцтой газар нутаг олонтой.
Хүн ам
Төрийн шагналт, хүний их эмч Ж.Моондой, төрийн шагналт, яруу найрагч О.Дашбалбар нар тус сумаас төрж гарчээ.
Эх сурвалж
Ангилал:Монголын сум Ангилал:Сүхбаатар аймгийн сум
Жэймс Вэддербурн
Жэймс "Жим" Вэддербурн (James "Jim" Wedderburn, 1938 оны 6 сарын 23-нд төрсөн) нь Барбадосын хөнгөн атлетикч бөгөөд гол төлөв 400 метрийн гүйлтийн төрөлд өрсөлддөг тамирчин байв.
Тэрээр Италийн Ром хотноо зохиогдсон 1960 оны зуны олимпод Британийн Баруун Энэтхэгийг төлөөлөн оролцож, Ямайкын Малкольм Спенс, Кэйт Гарднер, Жорж Керр нарын хамтаар 4 x 400 метрийн буухиа уралдаанаас хүрэл медаль зүүжээ.
Эшлэл
Ангилал:Барбадосын 400 метрийн гүйгч Ангилал:Барбадосын 4х400 метрийн буухиа гүйгч Ангилал:Британийн Баруун Энэтхэгийн олимпын хүрэл медальтан Ангилал:1960 оны зуны олимпод оролцогч Ангилал:Баруун Энэтхэгийн Холбооны олимпын оролцогч Ангилал:Барбадосчууд Ангилал:1938 онд төрсөн
Архангайн буддын сүм хийдийн жагсаалт
Энэ хуудсанд Монголын улсын Архангай аймгийн буддын сүм хийдийн нэрийг жагсаав.
Хуучин байсан
Нэр бүхий 70 сүм хийд
Лавлах бичиг
Ангилал:Монголын буддын шашны хийд Ангилал:Архангайн барилга байгууламж
Тони Аллен
Энтони Аллен (Anthony Allen, 1982 оны нэгдүгээр сарын 11-нд Иллиной мужийн Чикаго хотод төрсөн) — Америкийн сагсан бөмбөгчин бөгөөд Мемфис Гриззлис багийн холбон тоглогч, жижиг довтлогч юм. 2004 оны драфтын №25 Аллен Бостон Селтикс (2004—2010) багт элсэж тэндээсээ одоогийн багтаа 2010 оны долоодугаар сард гурван жилийн гэрээг 9.7 сая доллараар байгуулан ирж байв. Аллен коллежид байдаа Батлер (2000—2001), Вабаш Воллей (2001—2002), Оклахома Стэйт (2002—2004) зэрэг багуудад тоглож байсан байна.
Холбоос
Ангилал:1982 онд төрсөн Ангилал:НБА-гийн тоглогч Ангилал:АНУ-ын сагсан бөмбөгчин Ангилал:Сагсан бөмбөгийн холбон тоглогч Ангилал:Сагсан бөмбөгийн жижиг довтлогч Ангилал:Мемфис Гриззлис багийн тоглогч Ангилал:Америкчууд
Нар
Нар (тэмдэг: ; Латин: Sol) нь нарны аймгийн төв од бөгөөд нарны аймгийн нийт массын 99.86%-г эзлэнэ. Нарнаас ирэх энерги нь дэлхий дээрхи бүх амьд бодисыг тэтгэх ба фотосинтез болон дэлхийн цаг уур, уур амьсгалд голлох үүрэг гүйцэтгэнэ.
Нарны нийт массын 74%, эзэлхүүний 92%-г устөрөгч, харин нийт массын 25%, эзэлхүүний 7%-ийг гели бүрдүүлнэ. Нарны гадаргуугийн температур ойролцоогоор 5,500 K (5,315 0C). Нар нь цагаан од бөгөөд насыг нь 4.57 тэрбум жил гэж тооцож байна.
Нар нь Тэнгэрийн заадас галактикийн төвөөс ойролцоогоор 26,000 гэрлийн жилийн зайд орших ба 217 км/сек хурдтайгаар тойрон эргэнэ.
Нарны диаметр 1.392х109 метр, үндсэндээ төгс бөмбөлөг хэлбэртэй. Диаметр нь дэлхийнхээс 109 дахин, эзэлхүүн нь 1,3 сая дахин их буюу 1.41х1027м2. Масс нь 1.988435х1030kг буюу дэлхийгээс 332,946 дахин хүнд. Дундаж нягт нь 1,4 г/см3, цөмдөө нягт нь 150 г/см3. Нарны гадаргуу дээр чөлөөт уналтын хурдатгал 27398 см/с2, сансрын хоёрдугаар хурд - 618 км/с.
Бүтэц
Нарны радиусыг, төвөөс нь фотосферын гадаргуу хүртэлх хэмжээгээр нь тооцдог байна. Нарны дотоoд бүтцийг инфрадолгион ба компьютер загварчлалын аргаар судлана.
Ангилал:Шар одой Ангилал:Нар (од) Ангилал:Нар соёлд
Trouble
"Trouble" нь Британийн рок Coldplay хамтлагийн бүтээсэн дуу бөгөөд тэдний 2000 онд гаргасан Parachutes цомогт багтсан. Дууг хамтлагийн бүх гишүүн, мөн Британийн продюсер Кэн Нэлсон нар хамтран зохиосон. Энэ дуу нь акустик төгөлдөр хуурт үндэслэгдэн бичигдсэн.
In Iceland the song peaked at number 1. Two different music videos for the single were released.
Энэ дуу нь 2000 оны 10-р сарын 26нд Parachutes цомгийн 3-р сингл болж цацагдаж Британы сингл чартын #10-р байранд бичигдсэн нь хамтлагийн хувьд Британы сингл чартын эхний 10 дотор бичигдсэн 2дах дуу нь болсон. Хэдийгээр "Trouble" нь АНУ-н чартад бичигдэж чадаагүй боловч нийтэд хүрсэн цар хүрээгээрээ цомгийн өмнөх сингл "Yellow"-д дөхөхүйц амжилт үзүүлсэн гэж авч үздэг. Исланд улсад энэ дуу чартад #1-р байранд бичигдсэн. Trouble нь албан ёсны 2 клиптэй.
Энэ дуугаар нэрлэгдсэн EP буюу Trouble – Norwegian Live EP нь 2001 оны зун худалдаанд гарсан ба дотроо хамтлагийн Норвегийн нийслэл Осло хотын Rockefeller Music Hall-д амьдаар дуулсан 5 дуунаас бүрдсэн.
Цикл код
Цикл код - Кодын онолд алдаа илрүүлэх болон засахад тохирсон алгебрийн бүтэцтэй Цикл код нь “шугаман блок алдаа засах код”-ын бүлэгт хамаардаг.
Тодорхойлолт
Цикл кодийг зарим нэмэлт бүтцийн хязгаарлалттайгаар кодонд хэрэгжүүлдэг. Энэ Галуагийн талбарт суурилсан ба бүтцийн онцлогоос хамаарч алдааны удирдлагад хэрэглэхэд тохиромжтой байдаг. Цикл кодонд зориулсан кодлох болон тайлах аргууд нь өндөр үр дүнтэй байдаг учраас түүний бүтэц нь Галуагийн талбартай нягт холбоотой байдаг.
Алгебрийн бүтэц
Цикл кодыг цагирагаар төсөөлж болно. нь төгсгөлөг талбар A = GF(q)-д дүрслэгдсэн олон гишүүнтийн цагираг юм. С цикл кодын элементүүдийг R-ийн олон гишүүнттэй адилтгаж болно. Энэ нь (c0,...,cn-1)-ийг олон гишүүнт рүү буулгасан буулгалт нь   болно. Энэд х-ээр үржсэн үржвэр нь тойргоор шилжүүлсэнтэй таарна. С-гийн хамгийн бага зэргийн элементээр үүсгэгч олон гишүүнт g-г үүсгэнэ. Энэ нь x^n-1-ийн хуваагч байх ёстой. Үүнээс бүх цикл код нь олон гишүүнт код гэж мөрдөнө. Хэрэв үүсгэгч олон гишүүнтийн зэрэг d бол код С-ийн зэрэг n-d болно. Үүсгэгч олон гишүүнт нь дахин хуваагддаггүй байна.
Цикл кодыг ганц алдаа засахад ашиглах
Цикл кодыг Хэммингийн кодтой адилхан ганц алдаа, давхар алдаа, үргэлжилсэн алдааг засахад хэрэглэдэг. Бүх алдаа засах төрлүүдийг дэд хэсэг болгон авч үздэг. (7,4) Хэммингийн кодонд үүсгэгч олон гишүүнт нь байна. Энэ олон гишүүнт нь Галуагийн өргөтгсөн талбар GF(8) дээрхи үндсэн элемент \alpha ба бүх кодын үг дотроос нөхцлийг хангах олон гишүүнт байна. Цикл кодийг Галуагийн GF(2) талбар дээрхи давхар алдааг засахад бас ашигладаг. "2" ширхэг алдааг засахын тулд нэг алдааг засах дараах хоёр нөхцлийг хоёуланг авч үзэх ёстой. Нэгт. Блокын урт n нь 2^m -1-тэй тэнцүү байх
Хүлээж авсан үг нь  хэлбэртэй   зэрэгтэй олон гишүүнт  байна. Үүнд: e(x)-д "2" алдааг засахын тулд хамгийн их хоёр тэгээс ялгаатай коеффициент агуулагдаж байх ёстой.
“Синдром олон гишүүнт” -ийг тодорхойлох ёстой. S(x) нь v(x) олон гишүүнтийг g(x) үүсгэгч олон гишүүнтэд хуваагаад гарсан үлдэгдэл юм.
Хоёр алдаа засахад ашиглах
X_1 ба X_2 элементийн алдааны байрлалыг олье. Хэрэв ганц алдаа илэрвэл X_2 тэгтэй тэнцүү байна. Хэрэв алдаа илрээгүй бол хоёулаа тэг байна.
ба -ийг ольё.
Эдгээрийг “Синдром” гэж нэрлэнэ. g(x) нь тэг гэдгээс үндсэн элемент \alpha ба \alpha^3-ийг тодорхойлбол ба  болно. Хэрэв хоёр алдаа илэрвэл ба  болно. Эдгээр хоёр тэнцэтгэл нь Галуагийн талбар GF(2^m)-т харьялагдах бөгөөд үл мэдэгдэх гишүүнтэй бол дараах байдлаар бичиж болно.
ба.
Энэ хоёр хос нь шугаман тэнцэтгэлийг шийдэж чадах ба хоёр алдааг засч чадна.
Хэммингийн код
Хэммингийн (7,4) код нь 1+x+x^3 үүсгэгч олон гишүүнтээр Галугаийн GF(2) талбар дээр үүсгэгдсэн цикл код юм. Хоёртын Хэммингийн Ham(2,q) хэлбэртэй код нь цикл кодтой адилхан бөгөөд q нь тэгш тоо юм. Хэммингийн кодын Ham(r,2) хэлбэр нь r \ge 3 үед бас цикл код байна. Эдгээр нь кодууд юм.
Үргэлжилсэн алдаа засах Цикл код
“Хэммингийн зай” ойлголтоос үүдэн хамгийн бага зай нь 2t + 1 байвал t хэмжээний алдааг засч чадна. Гэвч ихэнхи сувгийн алдаанууд нь санаандгүй үүсдэггүй ба мэдээллийн асар бага хэсэгт илэрдэг. Эдгээр алдааг үргэлжилсэн алдаа гэж нэрлэдэг. Тиймээс эдгээр алдааг засахын тулд илүү үр дүнтэй арай өндөр гүйцэтгэлтэй, нэмэлт бүтэц багатай код ашиглах хэрэгтэй. Үргэлжилсэн алдааг засахад цикл кодыг ашигладаг. Цикл код нь бас цикл үргэлжилсэн алдааг засч чаддаг. t урттай цикл үргэлжилсэн алдаа нь вектор хэмжигдэхүүн бөгөөд t урттай дараалсан тэгээс ялгаатай элементүдийг агуулна. Эхний бөгөөд сүүлчийн бит тэг биш байна.
Синдром олон гишүүнт нь төлөв бүрийн хувьд цор ганц байхыг дараах томьёоноос харж болно.
Шугаман блок код нь хамгийн багадаа t-ээс 2t хүртэлх үргэлжилсэн алдааг засч чадна.
Ангилал:Кодын онол Ангилал:Төгсгөлөг талбарууд
Хөгжлийн эдийн засаг
Хөгжлийн эдийн засаг (Англи: Development economics; Орос: Экономика развития) нь эдийн засаг, улс төр эдийн засгийн ухааны хамгийн шинэ хөгжиж буй салбар юм. Хөгжлийн эдийн засаг нь янз бүрийн үзэл баримтлал, учир шалтгаантай, эдийн засгийн нарийн төвөгтэй асуудлыг шийдвэрлэхэд шаардлагатай шинэ санаа, шинэ хандлагыг бий болгоход чиглэсэн, орчин үеийн буурай хөгжилтэй гуравдагч орнуудын тухай шинжлэх ухаан бөгөөд үндэслэгч нь 1979 онд Нобелийн шагнал хүртсэн Артур Луйс, Теодер Шульц нар юм. Хөгжлийн эдийн засгийн гол зорилго нь дэлхийн хүн амын 2/3-ын материаллаг амьдралыг дээшлүүлэхийн тулд гуравдагч ертөнцийн эдийн засгийг сайтар ойлгож, танин мэдэхэд тусалахад оршино. Эдийн засгийн хөгжил = эдийн засгийн өсөлт+өөрчлөлтийг багтаана. Хөгжлийн үйл явцад эдийн засгийн өсөлтийг бодвол чанарын хэмжигдэхүүнүүд чухал үүрэгтэй. Эдийн засгийн хөгжлийг “бүх нийгмийн системийг урагш чиглэсэн хөдөлгөөн”-өөр тодорхойлж болно. Хөгжлийн эдийн засгийн ухаан хэдийгээр эдийн засгийн ухааны бусад хэсгүүдийн ойролцоо ойлголт, зарчмуудыг шууд буюу хувиргасан хэлбэрээр ашиглах боловч шинжилгээний өөрийн арга барилыг түргэн бий болгожээ. Хөгжлийн эдийн засаг ухаан нь өргөн хэмжээний асуудлыг хамаарна. Үйлдвэрлэлийн хомс нөөцийг үр өгөөжтэй ашиглах, тэдгээрийн тогтвортой өсөлтийг хангахын зэрэгцээ эдийн засаг, нийгэм, улс төр, зохион байгуулалтын механизмыг судална. Хөгжлийн эдийн засгийн ухаан нь улсын идэвхтэй үүрэг, эдийн засгийн шилжилтийн асуудлаар шийдвэр гаргах үйл ажиллагаааны зохицуулалтыг чухал хэрэгслүүр хэмээн авч үздэг. Хөгжлийн харьцуулсан түвшнүүдийг хэмжих нь үнэхээр төвөгтэй статистикийн арга замаар, ординал хэмжээсээр нэг улс нөгөөгөө бодвол илүү хөгжсөн болон амьдралын стандартын өсөлтийн түвшний ялгааг тайлбарлах, боломжтой гэж үздэг. Харин кардинал хэмжээсийг өндөр хөгжсөн нэг улс нөгөөгөө бодвол хэд дахин, эсвэл хэдээр илүү хөгжсөнийг гаргахдаа хэрэглэдэг.
Хөгжлийн эдийн засгийн онолын судалдаг асуудлууд
Ангилал:Макро эдийн засгийн онол
Ургамлын тэжээл
Ургамлын тэжээл гэдэгт, ургамал ургахад ба түүний метаболизмд шаардлагатай химийн элементүүд ба нэгдлүүд, мөн тэдгээрийн эх үүсвэр зэргийг багтаан ойлгоно. 1972 онд Э.Эпштейн элементүүдэд, ургамалд шаардагдах ач холбогдолд нь хоёр шалгуурыг тодорхойлсон:
Шалгуурууд нь Юстус фон Либихийн минимумын тухай хуульд захирагдана. Ургамал нь амин чухал тэжээлийн бодисууд болох нүүрстөрөгч ба хүчилтөрөгчийг агаараас авдаг бол, устөрөгч болон бусад тэжээлүүдийг хөрснөөс (зарим паразит ба махчин ургамлуудыг эс тооцвол) авдаг.
Макротэжээл нь их хэмжээгээр хэрэглэгддэг ба ургамлын эсийн 0,2 - 4,0 хувийг (хуурай жингээр тооцоход) эзэлдэг. Микротэжээл нь ургамалд саяд хуваагдах нэгжээр (ppm) илэрхийлэгдэх хэмжээнд буюу 0.1 - 200 ppm, эсвэл хуурай жингийн 0.02 хувиас бага агуулагддаг.
Дэлхий дахиний дийлэнх хөрсүүд нь тухайн цаг агаарын нөхцөл ба хөрсөнд дасан зохицсон ургамлуудыг тэдгээрийн амьдралын циклийг гүйцээхэд шаардлагатай тэжээлээр, нэмэлт бордооны шаардлагагүйгээр хангаж чаддаг. Тариалангийн зориулалттай хөрсөнд бордоо нэмж, зохиомол аргаар хөрсний үржил шимийг сайжруулж, ургамлын идэвхтэй ургалтыг дэмжиж, ургацын хэмжээг барина эсвэл нэмэгдүүлнэ. Хэдий, ус ба гэрэл зохих хэмжээнд байсан ч, тэжээлийн дутагдал нь ургалт ба ургацыг хязгаарлаж байдаг.
Процесс
Ургамал нь шаардлагатай элементүүдийг хөрснөөс үндсээрээ, агаараас навчаараа авна. Хөрснөөс тэжээлийг катионы солилцоогоор авна. Ургамлын үндэсний хялгасууд нь H+ ионуудыг хөрсрүү протоны насосоор дамжуулан шахна. Эдгээр устөрөгчийн ионууд нь хөрсний сөрөг цэнэгтэй хэсгүүдээс катионыг салган оронд нь холбогдох ба ийнхүү суларсан катионуудыг үндэс авах боломжтой болдог. Навчны стомата нээгдэж нүүрсхүчлийн давхар исэлийг авч, хүчилтөрөгчийг зайлуулна. Нүүрсхүчлийн давхар исэлийн молекулууд нь фотосинтезед нүүрстөрөгчийн эх үүсвэр болон ашиглагдана.